Caz socant in Capitala. O fata de aproape 15 ani a fost batuta cu salbaticie, dezbracata si umilita de patru adolescente si un tanar, toti minori.

Victima a fost mai intai ademenita de una dintre fete, sub un pretext oarecare, insa odata incoltita si de ceilalti batausi, nu a mai avut scapare. Atacul a fost filmat chiar de agresori si postat apoi pe Facebook.

Procurorii au decis in final, ca patru dintre suspecti sa fie plasati in arest la domiciliu, iar una dintre fete va fi supusa unei expertize psihiatrice.

Se pare ca scenele crunte de bataie s-ar fi petrecut zilele trecute. In imagini se vede cum cele patru adolescente o incoltesc pe victima si o umilesc, cerandu-i sa se dezbrace de haine.

Intamplarea ar fi avut loc pe o strada laturalnica, din zona Parcului Moghioros, din sectorul 6 al Capitalei.

Marius Constantin, sef adjunct de politie al sectorului 6: "A avut niste discutii contradictorii cu o fata. Amandoua au avut acelasi prieten, s-au certat la teefon si au stabilit sa se intalneasca in zona parcului Moghioros, iar fata a venit insotita de inca trei fete si un baiat. Au inceput sa o agreseze, au condus-o intr-o zona mai retrasa si au pus-o sa se dezbrace dupa ce au batut-o."

Intr-o conversatie privata, victima povesteste cu exactitate cum s-au petrecut lucrurile.

"Ele m-au chemat afara si eu am intrat in cursa (…) dupa m-au batut pe o alee de langa Skate Moghioros. M-au pus in genunchi, m-au tras de par si mi-au dat palme si pumni."

La bataie ar fi participat si un baiat, mai povesteste minora.

"Dupa m-au dus in alt loc. Acolo m-au batut si mai tare. (...) M-au batut pe rand, iar baiatul ala se uita si a mai dat si el in mine."

Bogdan Ghebaur, purtator de cuvant al politiei Capitalei: "Toate cele cinci persoane au fost identificate, sunt minori, patru dintre acestia au primit masura arestului la domiciliu pentru o perioada de 30 de zile, iar al 5-lea urmeaza sa fie expertizat pentru a se stabili daca a avut discernamant in momentul savarsirii faptei. In continuare, se efectueaza cercetari pentru savarsirea infractiunilor de loviri sau alte violente, santaj lipsire de libertate si tulburarea ordinii si linistii publice."



